
RAPORT DE SPECIALITATE
PROIECT DE HOTĂRÂRE
privind  completarea HCL nr. 330/25.07.2023 referitoare la  darea în exploatare a mijloacelor fixe intrate în patrimoniul Municipiului Timișoara în baza proiectului ,,Achiziție mijloace de transport public – autobuze electrice 18 m, Brașov, Timișoara” și includerea acestora ca bunuri de retur în contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara”

Având în vedere referatul de aprobare al Proiectului de hotărâre al Primarului Municipiului Timișoara nr TMI2023- 016253/18.12.2023 prin care se propune: 

(1)  Darea în exploatare către Societatea de Transport Public Local Timișoara, pe durata de valabilitate a contractului de delegare a gestiunii serviciilor publice de transport persoane în aria de competentă teritorială a Asociației de Dezvoltare Intercomunitară Societatea Metropolitană de Transport Timișoara nr. A.D.I.SMTT.1812/22.07.2020 / STPT.15792/22.07.2020,  a mijloacelor fixe (autobuze electrice) prevăzute în Anexa 3; 

· Operatorul de transport va prelua de la Municipiul Timișoara mijloacele fixe prevăzute în Anexa, pe bază de proces-verbal de predare-primire, în termen de 5 zile de la comunicarea hotărârii;

· Redevența anuală datorată Municipiului Timișoara de către Societatea de Transport Public Local Timișoara este de 0,3% din valoarea totală a mijloacelor fixe puse la dispoziția operatorului, astfel cum a fost stabilit prin contractul de delegare a gestiunii serviciilor publice de transport persoane nr. A.D.I.SMTT.1812/22.07.2020 / STPT.15792/22.07.2020 și va fi încasată în conformitate cu prevederile acestuia;
· Autobuzele electrice vor fi utilizate pe următoarele trasee: 
· ruta 13: 2 autobuze electrice; 
· ruta E4: 2 autobuze electrice; .
· ruta M35: 2 autobuze electrice; 
· ruta 40: 4 autobuze electrice; 
· ruta E7: 7 autobuze electrice; 
· ruta 33: 6 autobuze electrice; 
· ruta E1: 5 autobuze electrice; 
· ruta E8: 3 autobuze electrice; 
· ruta 21: 2 autobuze electrice; 
· ruta M44: 1 autobuze electrice; 
· ruta E2: 5 autobuze electrice; 
· ruta M22: 2 autobuze electrice; 
· ruta E3: 3 autobuze electrice.
(2) Mandatarea A.D.I. Societatea Metropolitană de Transport Timișoara, prin reprezentat legal, să semneze în numele și pe seama Municipiului Timișoara actul aditional la contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara” privind completarea anexei 4.1 cu bunurile de retur menționate la art.1 din prezenta hotărâre și modificarea corespunzătoare a celorlalte prevederi contractuale;
· Actul adiţional la contract va fi încheiat în termen de 15 zile de la data comunicării hotărârii şi  o copie conformă a acestuia va fi comunicat Municipiului Timișoara în maxim 3 zile de la data încheierii lui. 
Facem următoarele precizări: 

Temei legal:
Legea nr.51/2006 privind serviciile comunitare de utilități publice:

· Art. 2 lit. j) conform căruia sistemul de utilități publice este “ansamblul bunurilor mobile şi imobile, dobândite potrivit legii, constând din terenuri, clădiri, construcții şi instalații tehnologice, echipamente şi dotări funcționale, specific unui serviciu de utilități publice, prin ale cărui exploatare și funcționare se asigură furnizarea/prestarea serviciului” iar “bunurile ce compun sistemele de utilități publice fac parte din domeniului public ori privat al unităților administrativ-teritoriale și sunt supuse regimului juridic al proprietății publice sau private, potrivit legii”;

·  Art. 24 alin. (1) „Bunurile ce compun sistemele de utilități publice prin intermediul cărora sunt furnizate/prestate serviciile de utilități publice pot fi: a) date în administrare şi exploatate în baza hotărârii de dare în administrare; b) puse la dispoziție şi exploatate în baza contractului de delegare a gestiunii serviciului”;

· Art.25 alin. (3): “Bunurile proprietate publică a unităților administrativ-teritoriale utilizate pentru furnizarea/prestarea serviciilor de utilități publice pot fi date în administrare sau pot fi concesionate operatorilor în conformitate cu prevederile legale”.
Legea serviciilor publice de transport persoane în unităţile administrativ-teritoriale nr. 92/2007:

· Art.4 alin. (1^1): “Componente ale sistemului de transport public local, inclusiv, mijloace de transport utilizate pentru prestarea serviciului public de transport călători pot fi date, în condiţiile legii, în administrare sau puse la dispoziţie operatorilor şi transportatorilor autorizaţi de către unitatea administrativ-teritorială, în baza procesului-verbal de predare-primire, anexă la hotărârea de dare în administrare sau la contractul de delegare a gestiunii, după caz, sau pot fi puse la dispoziţie de către unităţile administrativ-teritoriale membre ale asociaţiei de dezvoltare intercomunitară în baza proceselor-verbale de predare-primire, anexe la contractul de delegare a gestiunii, în condiţiile respectării regimului juridic al proprietăţii publice.”
· Art.21 alin. (5) ”Bunurile şi elementele componente ale sistemelor publice de transport local și județean aflate în domeniul public sau privat al administraţiei publice respective vor putea fi date în exploatare pentru prestarea serviciului public de transport operatorilor de transport sau transportatorilor autorizaţi cărora li s-a atribuit gestiunea serviciului” și alin.(6) “Atribuirea bunurilor şi a elementelor componente ale sistemelor de transport menţionate la alin. (5) se face prin gestiune delegată, încheindu-se un contract de concesiune, în conformitate cu prevederile legislaţiei în vigoare”.
Alte informații: 

 Prin HCLMT nr. 388/30.09.2008 s-a aprobat asocierea Municipiului Timişoara prin Consiliul Local, cu sediul în Bvd. C.D. Loga, nr. 1, jud. Timiş cu comuna Ghiroda, comuna Remetea Mare şi comuna Moşniţa Nouă în vederea înfiinţării asociaţiei de dezvoltare intercomunitară "Societatea Metropolitană de Transport Timişoara" în scopul dezvoltării intercomunitare a transportului public de persoane, modificată şi completată prin Hotărârea Consiliului Local al Municipiului Timișoara nr. 299/23.04.2013, Hotărârea Consiliului Local al Municipiului Timișoara nr. 221/23.04.2019 și Hotărârea Consiliului Local al Municipiului Timișoara nr. 419/25.07.2019 privind acordarea unor mandate speciale Asociației de Dezvoltare Intercomunitară "Societatea Metropolitană de Transport Timișoara" pentru delegarea serviciului public de transport.

Ulterior, prin HCLMT nr. 268/22.07.2020 a fost aprobată delegarea către Societatea de Transport Public Timișoara a gestiunii serviciului de transport public local de persoane efectuat pe raza unităților administrativ- teritoriale membre ale Societății Metropolitane de Transport Timișoara, inclusiv dreptul și obligația de a administra și de a exploata infrastructura de transport aferentă serviciului, precum și contractul de delegare a gestiunii serviciilor publice de transport persoane în conformitate cu prevederile Regulamentului (UE) 1370/2007 și cu Avizul emis de Consiliul Concurenței și Avizul emis de Autoritatea Națională de Reglementare pentru Servicii Comunitare de Utilități Publice. 

Prin HCLMT nr. 410/27.07.2018, modificată prin HCLMT nr. 18/18.01.2019 și HCLMT nr. 63/25.02.2021, Consiliul Local al Municipiului Timişoara a aprobat participarea UAT Municipiul Timişoara ca partener în cadrul proiectului „Achiziţie de mijloace de transport public - autobuze electrice”, proiectul fiind finanţat în cadrul Programului Operaţional Regional 2014-2020, Axa prioritară 4, Prioritatea de investiţii 4e, Obiectivul specific 4.1. 
Obiectivul general al proiectului îl reprezintă promovarea mobilității urbane durabile prin crearea unui sistem de transport public eficient, ecologic şi modern în municipiul Timisoara, care să conducă la reducerea cantităţilor de CO2 şi emisii poluante deversate în atmosferă, reducerea numărului de autoturisme în trafic, creşterea numărului de persoane care utilizează transportul în comun cu impact asupra fluidizării traficului rutier, acest obiectiv implică reducerea emisiilor de carbon şi creşterea atractivităţii transportului public în comun, prin asigurarea de condiţii superioare (vehicule moderne, cu podea joasă, 100% electrice cu zero emisii, mai rapide, mai puţin zgomotoase, cu facilităţi STI – sisteme tehnice inteligent), respectiv prin oferirea alternativelor de transport, descurajarea deplasărilor cu autoturismul personal şi creşterea numărului de persoane care vor utiliza transportul public.
Prin aceleași hotărâri au fost aprobați indicatorii tehnico-economici ai investiției, respectiv: 
	aseu
	Nr. Autobuze
	Nr.stații lente
	Nr. stații rapide

	13
	2
	44
	15

	E4
	2
	
	

	M35
	2
	
	

	40
	4
	
	

	E7
	7
	
	

	33
	6
	
	

	E1
	5
	
	

	E8
	3
	
	

	21
	2
	
	

	M44
	1
	
	

	E2
	5
	
	

	M22
	2
	
	

	E3/L3
	3
	
	


În baza Acordul de parteneriat şi a Protocolului de asociere privind realizarea în comun a unei achiziţii publice ocazionale în vederea pregătirii şi implementării în comun a proiectului „Achiziţie de mijloace de transport public - autobuze electrice”, Municipiul Timișoara a încheiat la data de 24.08.2021 contractul de furnizare  nr.SC2021-23747, pentru un număr de 44 autobuze electrice articulate de 18 m, 44 staţii de încărcare lentă şi 15 staţii de încărcare rapidă.

Proiectul “Achiziţie de mijloace de transport public - autobuze electrice” este inclus în CSP nr. A.D.I.SMTT.1812/22.07.2020 / STPT.15792/22.07.2020, Anexa 3 Programul de investiții - secțiunea Investiții finanțare europeană. Având în vedere prevederile cap.4 art.4.2. lit.f) “Operatorul va fi responsabil de implementarea programului de investiții cu finanțare integrală sau parțială de la bugetele UAT-urilor membre ale entității contractante”, Societatea de Transport Public Timișoara are obligația de a asigura sustenabilitatea proiectului, respectiv punerea în circulație, exploatarea și mentenanța bunurilor achiziționate prin proiect. 
Astfel, în scopul executării CSP nr. A.D.I.SMTT.1812/22.07.2020 / STPT.15792/22.07.2020 încheiat între A.D.I. Societatea Metropolitană de Transport Timișoara și Societatea de Transport Public Local Timișoara în numele și pe seama unităților administrativ-teritoriale membre, operatorul are dreptul și obligația de a  utiliza bunurile puse la dispoziție de proprietar (bunuri de retur), reprezentând bunuri de natura domeniului public/privat nou creat sau existent. 

În temeiul Contractului de Servicii Publice 1812/22.07.2020, încheiat între Societatea de Transport Public Local și Societatea Metropolitană de Transport Timișoara în numele și pe seama unităților administrativ-teritoriale membre, a Ordinului președintelui A.N.R.S.C. și A.N.A.P. nr.131/1401/17.04.2019 privind documentele standard și contractul-cadru care vor fi utilizate în cadrul procedurilor de delegare a gestiunii serviciului public de transport de persoane în unitățile administrativ-teritoriale, realizat cu autobuze, troleibuze și/sau tramvaie, "Operatorul va încheia proces-verbal cu fiecare unitate administrativ-teritorială membră a asociației care îi pune la dispoziție bunuri publice".
Conform prevederilor contractuale: 

Cap.5 art.5 pct.a): “bunurile de retur sunt bunurile publice, puse la dispoziție de proprietar către Operator în scopul executări contractului, prevăzute în Anexa 4.1.a și anexa 4.1.b, bunurile de natura domeniului public nou creat sau cele existente, dezvoltate și modernizate cu subvenții de la bugetul local sau central....și care, la încetarea contractului, revin de drept, gratuit și libere de orice sarcini, proprietarului. Pentru această categorie de bunuri se va percepe redevența” 

Cap.8 art.8.2.1 “pe durata derulării prezentului contract, părțile vor proceda la actualizarea Anexei 4.1 care cuprinde bunurile de retur, în baza unui act adițional”;

Art.8.2.3 “plata redevenței se va face în baza facturii emise de entitatea contractantă, având la bază factura primită de la fiecare UAT membră a entității contractante”

Art.8.5. “pentru componentele sistemului de transport care aparțin domeniului public al UAT membre ale SMTT, se va calcula și percepe redevența, în conformitate cu prevederile legale în vigoare, redevență care va rămâne la SMTT” pentru realizarea programului de investiții al entității contractante. 
Asociația de dezvoltare intercomunitară SMTT confirmă, prin adresa 3054/27.06.2023, că va proceda la modificarea Anexei 4 pentru Municipiul Timișoara în sensul includerii mijloacelor fixe ce vor fi predate de Municpiul Timișoara către STPT; având în vedere că acestea vor suplimenta lista bunurilor de retur, se impune fie actualizarea în consecință a anexei 3.2 Programul de investiții a entității contractante (caz în care se pot aplica prevederile art.8.5 din CSP), fie la încasarea redevenței în numele și pe seama Municipiului Timișoara. 

În acest caz, valoarea redevenței este de 0,3% din valoarea mijloacelor fixe ce vor fi inlcuse în contract prin act aditional în baza proceselor verbale ce vor fi încheiate de către Municipiul Timișoara cu operatorul de transport STPT. 
Prin HCL nr. 330/25.07.2023 privind darea în exploatare a mijloacelor fixe intrate în patrimoniul Municipiului Timișoara în baza proiectului ,,Achiziție mijloace de transport public – autobuze electrice 18 m, Brașov, Timișoara” și includerea acestora ca bunuri de retur în contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara”, cu modificările și completările aduse prin HCL nr. 463/17.10.2023 au fost predate 38 autobuze electrice.
Așadar, având în vedere că a fost furnizată întreaga cantitate de mijloace de transport conform contractului nr. SC2021-23747/24.08.2021, prin prezentul demers se intenționează predarea ultimelor șase autobuze electrice, astfel încât toate cele 44 de autobuze electrice vor fi predate către operatorul de transport.
Luând în considerare prevederile legale expuse în prezentul raport, apreciem că proiectul de hotărâre privind darea în exploatare a mijloacelor fixe intrate în patrimoniul Municipiului Timișoara în baza proiectului ,,Achiziție mijloace de transport public –autobuze electrice 18 m, Brașov, Timișoara” și includerea acestora ca bunuri de retur în contractul de delegare a gestiunii serviciilor publice de transport persoane în aria teritorială de competență a A.D.I. “Societatea Metropolitană de Transport Timișoara” îndeplinește condițiile tehnice pentru a fi supus dezbaterii și aprobării plenului consiliului local. 
Direcția Generală Investiții și Mentenanță 

